REGOLAMENT TAL-KUMMISSJONI (KE) Nru 793/2007
tal-5 ta’ Lulju 2007
dwar l-allokazzjoni tad-drittijiet ta’ l-importazzjoni għall-applikazzjonijiet magħmulin fil-perjodu ta’ bejn l-1 ta’ Lulju 2007 u t-30 ta’ Ġunju 2008 skond il-kwoti tariffarji miftuħa bir-Regolament (KE) Nru 659/2007 għall-barrin, baqar u erieħ ta’ ċerti razez Alpini u tal-muntanji
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1254/1999 tas-17 ta’ Mejju 1999 dwar l-organizzazzjoni komuni tas-suq taċ-ċanga u l-vitella (1),
Wara li kkunsidrat ir-Regolament tal-Kummissjoni (KE) Nru 1301/2006 tal-31 ta’ Awwissu 2006 li jistabbilixxi regoli komuni għall-amministrazzjoni ta’ kwoti tariffarji ta’ l-importazzjoni għall-prodotti agrikoli mħaddma b’sistema ta’ liċenzji ta’ l-importazzjoni (2) (traduzzjoni mhux uffiċjali), u partikolament l-Artikolu 7(2) tiegħu,
Billi:
(1)
Ir-Regolament tal-Kummissjoni (KE) Nru 659/2007 ta’ l-14 ta’ Ġunju 2007 li jiftaħ u jipprovdi għall-amministrazzjoni ta’ kwoti tariffarji għall-importazzjoni ta’ barrin, baqar u erieħ minbarra dawk għall-qtil, ta’ ċerti razez ta’ l-Alpi u tal-muntanji (3) fetaħ il-kwoti ta’ tariffi ta’ l-importazzjoni għall-prodotti taċ-ċanga u l-vitella.
(2)
L-applikazzjonijiet għad-drittijiet ta’ l-importazzjoni magħmulin għall-perjodu ta’ bejn l-1 ta’ Lulju 2007 u t-30 ta’ Ġunju 2008 għandhom x’jaqsmu mal-kwantitajiet żejda ta’ dawk disponibbli għad-drittijiet skond il-kwota 09.4196. Għalhekk għandu jiġi determinat sa fejn għandhom jingħataw id-drittijiet ta’ l-importazzjoni u jiġi stabbilit il-koeffiċjent ta’ allokazzjonijiet li japplikaw għall-kwantitajiet mitluba,
ADOTTAT DAN IR-REGOLAMENT:
Artikolu 1
L-applikazzjonijiet għad-drittijiet ta’ l-importazzjoni magħmulin għall-perjodu ta’ bejn l-1 ta’ Lulju 2007 u t-30 ta’ Ġunju 2008 skond ir-Regolament (KE) Nru 659/2007 għandhom jiġu evalwati permezz tal-koeffiċjent ta’ allokazzjoni ta’ 14,2857 % għad-drittijiet skond il-kwota 09.4196.
Artikolu 2
Dan ir-Regolament għandu jidħol fis-seħħ fis-6 ta’ Lulju 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 5 ta’ Lulju 2007.